《承田地曹见邀先至西湖保叔寺候任侍御张冬官偶赋》
明代·林光

肩舆轧轧傍湖弦，贪爱春光在客先。山色忽开心里景，湖波摇荡镜中天。

梅花惯识林和靖，樽酒堪呼李谪仙。一勺山腰泉未试，迫人诗思满云烟。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。